Nils J. Hunstad

Nils Jacob Hunstad (født 18. januar 1895 i Harstad, død 24. november 1978 på Lillehammer) var en norsk offiser, motstandsmann, forretningsmann og politiker (Høyre). Han var ordfører i Harstad i tre perioder fra 1932 til krigen. Han var bataljonssjef under Kampene ved Narvik i 1940. Han var fengslet i Tyskland fra 1943-45 og ble forfremmet til generalmajor i 1953. 

Hunstad fullførte Krigsskolens øverste avdeling i 1917, ble kaptein fra 1924, major og bataljonssjef ved kampene på Narvik-fronten 1940. Hunstad var forretningsfører for Harstad Tidende fra 1924. Under Kampene ved Narvik i 1940 var han major og sjef for I bataljon av Troms infanteriregiment nr. 16 (I/IR 16). I 1941 ble han arrestert for motstandsarbeid han ble sluppet fri i februar 1943 for så å bli sendt til Tyskland som krigsfange i august 1943.

Han ble tre ganger valgt til ordfører i hjembyen i perioden fra 1932 fram til 1940.

Etter krigen gjorde han militær karriere og innehadde flere høyere stillinger og ble utnevnt til generalmajor i 1953. Han er av mange holdt som en av hjembyens store sønner, og er gravlagt der.

 Utmerkelser 
For innsatsen under krigen ble han tildelt St. Olavsmedaljen med ekegren, Deltagermedaljen, de franske utmerkelsene offiser av Æreslegionen og krigskorset (Croix de guerre 1939–1945) med bronsepalme.Foto av utmerkelsene på uniform. I 1958 ble han tildelt Det frivillige Skyttervesens hederstegn, og han var innehaver av Idrettsmerket.

 Referanser 




 Kilder 
 Reppen, Gunnar: Trykkerier og aviser i Harstad. Harstad 2007.

Kategori:Norske generalmajorer
Kategori:Ordførere i Harstad
Kategori:St. Olavsmedaljen med ekegren
Kategori:Personer fra Harstad kommune